โบรกฯ แนะขาย THCOM หลังกำไรต่ำกว่าคาด แนวโน้มปี 60 ยังเหนื่อยต่อ
โบรกฯ แนะขาย THCOM หลังกำไรต่ำกว่าคาด แนวโน้มปี 60 ยังเหนื่อยต่อ ล่าสุด ณ เวลา 10.12 น. ราคาอยู่ที่ 22.10 บาท ลบ 0.70 บาท หรือ 3.07% สูงสุดที่ 22.30 บาท ต่ำสุดที่ 21.90 บาท มูลค่าซื้อขายที่ 164.24 ล้านบาท
2 ก.พ. 2560

ผู้สื่อข่าวรายงานว่า ราคาหุ้นบริษัท ไทยคม จำกัด (มหาชน) หรือ THCOM ณ เวลา 10.12 น. ราคาอยู่ที่ 22.10 บาท ลบ 0.70 บาท หรือ 3.07% สูงสุดที่ 22.30 บาท ต่ำสุดที่ 21.90 บาท มูลค่าซื้อขายที่ 164.24 ล้านบาท ขณะที่ดัชนีตลาดหุ้นไทยโดยรวมบวก 0.26%
โดยราคาหุ้น THCOM ปรับตัวลงแรงหลังจากประกาศผลการดำเนินงานประจำปี 59 ออกมาไม่ดี โดยบริษัทรายงานผลการดำเนินงานประจำปี 59 สิ้นสุดวันที่ 31 ธ.ค.59 มีกำไรสุทธิ 1.61 พันล้านบาท หรือมีกำไรสุทธิ 1.47 บาทต่อหุ้น ลดลง 24% จากช่วงเดียวกันของปีก่อนที่มีกำไรสุทธิ 2.12 พันล้านบาท หรือมีกำไรสุทธิ 1.94 บาทต่อหุ้น
 
ด้าน บล.เมย์แบงก์ กิมเอ็ง แนะนำ “Sell” THCOM ราคาเป้าหมาย 18.80 บาท/หุ้น โดยรายงานขาดทุนสุทธิในไตรมาส 4/59 ที่ -114 ล้านบาท ผิดจากที่คาดไว้ว่าจะมีกำไร 193/ 263 ล้านบาทตามลำดับ หากตัดผลของการขาดทุนอัตราแลกเปลี่ยน 55 ล้านบาท และการต้องตั้งสำรองเงินประกันความเสียหายอุปกรณ์ iPSTAR ในตลาด Australia ราว 140 ล้านบาท กำไรปกติจะอยู่ที่ 81 ล้านบาท (ลดลง 77%จากไตรมาสก่อน, ลดลง 89%จากปีก่อน) ถือว่าอ่อนแอมาก แม้ประมาณการปี 2560/61 จะต่ำกว่า consensus -15% / -19% ตามลำดับ ทั้งนี้คิดว่าประมาณยังมี downside จาก THCOM มีแนวโน้มเสียลูกค้าต่อในปี 2560 ซึ่งเรารอข้อมูลเพิ่มเติมจากการประชุมร่วมกับผู้บริหารในวันที่ 10 กุมภาพันธ์ ระหว่างนั้น เราคงประมาณการและคำแนะนำ ขาย THCOM ที่มูลค่าพื้นฐาน 18.80 บาทต่อหุ้น (DCF) 
ขณะที่แนวโน้มปี 2560 ยังเหนื่อยต่อหากไม่มีการตกลงเพิ่มเติม NBN น่าจะทยอยลดการใช้งานต่อ เช่นเดียวกับรายได้ของ TOT ที่จะหายไปในช่วงครึ่งปีหลังของปี 60 (ปกติปีละประมาณ 600 ล้าน เท่ากับครึ่งปีที่ 300 ล้านบาท) ในขณะที่ค่าใช้จ่ายส่วนใหญ่เป็น fixed cost ที่นอกจากจะไม่ลดตาม ในงบไตรมาส 4/59 กลับเพิ่มขึ้นผิดปกติ ดังนั้นจนกว่า THCOM จะได้ลูกค้าใหม่ที่มีนัยยะ กำไรปกติจะยังอยู่ในขาลงต่อเนื่อง และมีโอกาสที่กำไรจะต่ำกว่าประมาณการที่เราทำไว้อย่างมีนัยยะสำคัญ
ทั้งนี้คงคำแนะนำ ขายคงประมาณการและคำแนะนำ ขาย ที่ราคาพื้นฐาน 18.80 บาทต่อหุ้น (DCF WACC 10.6%) จุดกลับตัวของ THCOM สำหรับเราจะขึ้นอยู่กับการปลดล็อคความเสี่ยงภาครัฐ และการสร้าง business model ใหม่ขึ้นมาให้เห็น เพื่อปลดล็อคความเสี่ยงของการเปลี่ยนแปลง Technology
 